##### 2.3.2.3 Prof PH Fick: Opvolging van benoeming as studentedekaan aan die Potchefstroom- kampus van die NWU

Prof PH Fick is deur die NWU genader om benoem te word as Studentedekaan vir 'n termyn van ses jaar vanaf 1 Januarie 2012. Sy voortgesette betrokkenheid by die TSP vir die duur van die onderbreking van sy dienswerk as professor aan die TSP ingevolge KO, art 14 behels sy betrokkenheid as Senaatslid, navorsing in sy vakgebied en studieleiding van M- en D-studente by Kerk- en Dogmageskiedenis, en leiding neem met die reëlings en afhandeling van die Kerkgeskiedenistoer van studente van die TSP. Hy het ook in 2013 en 2014 die module KDGE877 vir finalejaarstudente aangebied.

##### 2.3.2.4 Prof RS Letšosa: Opvolging van benoeming as Aangewese Vise -Rektor Onderrigleer aan die Potchefstroom-kampus van die NWU

Prof RS Letšosa is deur die NWU genader om aansoek te doen vir die pos van Aangewese Vise-Rektor Onderrig- leer. Prof Letšosa het aangedui dat hy nie volgens KO, art 12 wil oorgaan na 'n ander staat van lewe by die aanvaarding van die pos nie, maar sy amp wil behou en by kerkwerk betrokke wil bly. Vanweë die besondere verhouding wat tussen die Universiteit en die GKSA bestaan, het die Kuratore tot die besef van die belangrikheid van die vulling van sodanige pos gekom, vir sowel die GKSA as die NWU. In die lig van sy taak en roeping as bedienaar van die Woord (besonderlik teologiese professor), het die Kuratore 'n ordelike weg gevind (KO, art 14) waarvolgens prof Letšosa die pos sou kon aanvaar sonder die neerlegging van sy amp. Hy is steeds met navorsing in sy vakgebied en die begeleiding van M- en D-studente besig en as Senaatslid by die TSP betrokke. Hy is van die ondersteuning van die Senaat en Kuratore verseker en het in Augustus 2013 die pos aanvaar.

##### 2.3.2.5 Emeritaat van Prof HF van Rooy

Prof HF van Rooy emeriteer aan die einde van 2014 na 31 jaar en 10 maande diens aan die Teologiese Skool. Die Kuratore het hom hartlik bedank vir baie jare van getroue arbeid aan die Teologiese Skool en hom en sy gesin seën toegebid vir die nuwe lewensfase. Prof Van Rooy beklee 'n navorsingspos aan die NWU wat nie deur beroeping gevul gaan word nie.

#### 2.3.3 Administratiewe personeel

Die volgende administratiewe personeel is tans in diens van die TSP. Waar die betrokke persoon ook 'n personeellid van die Fakulteit Teologie is en die Fakulteit 'n finansiële bydrae tot die salaris maak, is dit aangedui: Registrateur: Mev A du Toit (Personeellid van die Administratiewe Buro). Bestuursassistent van die Skooldirekteur Predikantsopleiding: Mev N Bothma (100% TSP). Bestuursassistent van die Rektor TSP: Mev A van Schaik (100% TSP). Mev Van Schaik beklee die pos sedert Januarie 2010 en verlaat Potchefstroom einde Desember 2014 wanneer haar eggenoot, ds LH van Schaik, emeriteer. Die Kuratore bedank haar hartlik vir die vyf jaar van diens en bid haar seën toe vir die toekoms. Bestuursassistent van die Dekaan: Finansies en Personeel: Mev E Brazer (20% TSP).

#### 2.3.4 Ander personeel by TSP

Jan Lion-Cachet Biblioteek (personeellede van Ferdinand Postma Biblioteek, NWU): Bibliotekaris: Mev HE Lombard (67% TSP). Biblioteekassistent (permanente NWU-halfdagpos vanaf Januarie 2014): Mev B Bradley.

#### 2.3.5 Internasionale akademici deur die Senaat ontvang

Kyk Bylae B.

447